Confesiunea unui fost dinamovist după un eșec cu FCSB: "Cred că a fost meciul după care am plâns cel mai mult!"
Marius Alexe a rememorat recent cel mai trist meci din cariera sa de fotbalist. Fostul dinamovist a dezvăluit că un eșec cu FCSB l-a dus până în punctul de a plânge grav după meci.
Mai exact, fostul atacant a făcut referire la derby-ul disputat în octombrie 2012. Iată ce a spus despre partida FCSB-Dinamo 3-1, în care a marcat pentru "Câini".
"Cred că a fost meciul după care am plâns cel mai mult!"
"Cel mai dureros meci din cariera mea a fost un Steaua – Dinamo 3-1, pe Arena Națională. Am avut 1-0 la pauză, eu am marcat.
În repriza a doua nu am mai fost… Cred că a fost meciul după care am plâns cel mai mult. A fost o frustrare mare. Voiam să îi batem pe Arena Națională, erau foarte mulți steliști, atunci acordau puține bilete oaspeților, îi puneau într-un colț.
Dezamăgirea a fost foarte mare. Chiar dacă marcasem în prima repriză, în partea secundă am fost un băiat mulțumit că a marcat împotriva Stelei și îmi dispăruse entuziasmul", a dezvăluit Marius Alexe, confrom GSP.ro.